Два месяцы мне не было ні ад кога зьвестак, і вось тры дні запар ідуць лісты. Апошняе ад Шніпа. Ён там, здаецца, паміраў. Кроў ішла з носу, не маглі супыніць. Апошні раз у бальніцы – з 8 да 13 гадзінаў. Піша, што выступаў на вечары “Маладосці” ў СП ад маладых, здымалі для тэлебачаньня. Вёў вечар Быкаў Васіль. Восеньню ідзе ў войска Глобус1, здаецца табе Бяляцкі, яго вершы падабаліся. Ён здаў зборнік на 85 год. Сам ён мастак, працуе ў напрамку абстракцыі. Ліст мне Шніп друкаваў на машынцы, югаслаўскай. Купіў за аванс, які атрымаў за зборнік. Стаіць у плане на 84 год, калі ж усё будзе добра – зборнік выйдзе ў гэтым годзе.